noon
` Did ye no like the country , Miss Tod ? ' ` Maybe I could ha'e endured it till the week was up , if it hadna been for ma auld frien ' . Ye see , the puir body couldna speak or think o ' onything excep ' airyplanes fleein ' through the air an ' drappin ' bombs on her dwellin ' hoose an ' her hen-hoose , no forgettin ' her pig-hoose . Mornin ' , noon an ' nicht , she kep ' speirin ' at me if I was prepared to meet ma Maker , maybe wantin ' a leg . Oh , I was rale vexed for her , I tell ye , but when she took the mattress aff ma bed to protect her sewin ' machine frae bombs , I says to masel ' : ` If I 've got to dee , I wud like to dae it as comfortable as I can , an ' I 'm sure ma Maker 'll no objec ' to that ... an ' so , at last , I jist tied up ma things in the broon paper , an ' said I had enjoyed masel ' fine , but was anxious aboot the shop -- a terrible falsehood , dearie ! -- an ' gaed to catch the sax o'clock train , an ' catched the yin afore it ... . An ' here I am .